Na osnovu Zakona o zaštiti ličnih podataka Bosne i Hercegovine („Službeni glasnik BiH“,                           br.49/06, 76/11, 89/11 i 21/25), Zakona o agencijama i unutrašnjim službama za zaštitu ljudi i imovine Federacije BiH („Službene novine FBiH“ br. 78/08 i 67/13), člana 108. Zakona o odgoju i obrazovnaju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Školski odbor JU Druga gimnazija Sarajevo (u daljem tekstu: škola)
POLITIKU ZAŠTITE LIČNIH PODATAKA
Član 1. - Predmet politike

Ovom politikom zaštite ličnih podataka (u daljem tekstu: Politika ) uređuju se pravila, mjere i postupci prikupljanja, obrade, korištenja, čuvanja i zaštite ličnih podataka koje obrađuje  JU Druga gimnazija Sarajevo (u daljem tekstu: škola).
Član 2. – Primjena politike

Ova Politika se primjenjuje na sve lične podatke koje škola obrađuje, prikuplja i čuva lične podatke učenika, radnika i roditelja isključivo u svrhu obrazovanja, administracije i zakonitog obavljanja svojih aktivnosti, uz poštivanje prava privatnost i zaštitu podataka u skladu sa važećim zakonima o zaštiti ličnih podataka. 
Član 3. – Pravni osnov obrade
Obrada ličnih podataka vrši se u skladu sa:
- Zakonom o zaštiti ličnih podataka BiH,
- Zakonom o agencijama i unutrašnjim službama za zaštitu ljudi i imovine FBiH,
- Propisima iz oblasti tehničke i fizičke zaštite,
- Uputama Agencije za zaštitu ličnih podataka BiH,
- Drugim važećim zakonima i podzakonskim aktima.
Član 4. – Pojmovi
U smislu Ove Politike:
- Lični podatak je svaka informacija koja se odnosi na identifikovano ili identifikabilno fizičko lice;
- Obrada je svaka radnja izvršena nad ličnim podacima;
- Kontrolor obrade je pravno lice koje obrađuje svrhu i način obrade podataka;
- Obrađivač je lice koje obrađuje podatke po nalogu kontrolora;
- Nosilac podataka je fizičko lice na koje se podaci odnose.

Član 5. – Kontrolor obrade
Kontrolor obrade ličnih podataka je:
JU Druga gimnazija Sarajevo
Sjedište: Sutjeska 1, 71000 Sarajevo
Registrovana djelatnost: Odgoj i obrazovanje

Član 6. – Vrsta ličnih podataka
Škola može obrađivati sljedeće lične podatke:

· identifikacione podatke (ime i prezime, datum rođenja),

· podatke o prebivalištu ili boravištu,

· kontakt podatke,

· podatke o učenicima, roditeljima, zaposljenju i radnom statusu,

· podatke o ugovornim partnerima,

· podatke prikupljene putem sistema video-nadzora,

· podatke prikupljene putem alarmnih sistema zaštite,

· druge podatke u skladu sa zakonom.

Član 7. – Svrha obrade
Lični podaci se obrađuju isključivo radi:
- obavljanja poslova,
- zaključivanja i izvršenja ugovora,
- vođenja kadrovske i zakonske evidencije,
- ispunjavanja obaveza prema nadležnim organima,
- zaštite ljudi, imovine i poslovnih interesa škole.
Član 8. -  Načela obrade
Obrada ličnih podata vrši se u skladu sa načelima zakonitosti, svrhovitosti, minimalnosti, tačnosti, ograničenog čuvanja, povjerljivosti i sigurnosti.



Član 9. – Video – nadzor
Škola provodi video – nadzor isključivo radi zaštite ljudi i imovine, u skladu sa važećim propisima. Prostor pod video – nadzorom je jasno označen, a snimci su dostupni samo ovlaštenim licima i nadležnim organima.

Član 10. – Prava nosioca podataka
Nosilac podataka ima pravo na informaciju o obradi, pristup, ispravku, brisanje u zakonskim okvirima, kao i pravo prigovora nadležnom organu.

Član 11. – Mjere zaštite podataka
Škola primjenjuje tehničke, organizacione i kadrovske mjere zaštite radi sprečavanja neovlaštenog pristupa, zloupotrebe, gubitka ili oštećenja ličnih podataka.

Član 12. – Dostavljanje podataka trećim licima
Lični podaci mogu se dostaviti trećim licima samo u slučajevima propisanim zakonom ili kada je to neophodno za izvršenje ugovornih obaveza.

Član 12a. – Obrada podataka od strane vanjskih saradnika

Škola je obavezna da u ugovorima sa vanjskim saradnicima, jasno definiše da isti postupaju sa ličnim podacima isključivo po nalogu škole i u skladu sa Zakonom o zaštiti ličnih podataka Bosne i Hercegovine i drugim važećim propisima.
Vanjski saradnici smatraju se izvršiocima obrade i dužni su primjenjivati odgovarajuće tehničke i organizacione mjere zaštite ličnih podataka, kao i čuvati povjerljivost podataka.

Član 13. – Rok čuvanja podataka
Lični podaci se čuvaju u rokovima propisanim zakonom, odnosno onoliko dugo koliko je potrebno za ostvarenje svrhe obrade.

Član 14. – Obaveze zaposlenih
Svi radnici su dužni čuvati povjerljivost ličnih podataka i postupati u skladu sa ovom Politikom.


Član 15. – Završne odredbe
Ova Politika stupa na snagu danom donošenja i obavezna je za sve radnike škole.

U Sarajevu dana, 18.06.2026. godine

